b'\n_START_ARTICLE_\nHeinrich Scheidemann\n_START_PARAGRAPH_\nHeinrich Scheidemann (umbes 1595 W\xc3\xb6hrden, Holstein \xe2\x80\x93 1663 Hamburg) oli saksa organist ja helilooja.\n_START_SECTION_\nEluk\xc3\xa4ik\n_START_PARAGRAPH_\nOma esimesi m\xc3\xa4nguoskusi orelil omandas isa k\xc3\xa4e all. Aastatel 1611\xe2\x80\x931614 \xc3\xb5ppis Jan Pieterszoon Sweelincki juures Amsterdamis Hollandis. Heinrich Sceidemann oli \xc3\xbcks Sweelincki \xc3\xbcks paremaid \xc3\xb5pilasi. 1629. aastast Heinrich Scheidemann sai organisti koha Hamburgi Katariina kirikus (Catharinenkirche). Seal ta t\xc3\xb6\xc3\xb6tas rohkem kui 30 aastat, kuni surmani Hamburgi katkuepideemia ajal 1663. aasta algul.\n_START_SECTION_\nLooming\n_START_PARAGRAPH_\nHeinrich Scheidemann on kirjutanud k\xc3\xb5ige rohkem heliloomingut orelile ja oli tuntud organistina. On s\xc3\xa4ilinud m\xc3\xb5ned laulud ja klavessiiniteosed, mis on oreliteostest v\xc3\xa4hem tuntud._NEWLINE_Heinrich Scheidemann kirjutas oreliprel\xc3\xbc\xc3\xbcde, mis kannavad nime "Praeambulum". Tuntud on ka tema "Koraaliprel\xc3\xbc\xc3\xbcdid" ehk "Koraalifantaasiad", kus koraali meloodiat on t\xc3\xb6\xc3\xb6deldud cantus firmus\'es. Viimastes on tunda Jan Pieterszoon Sweelincki m\xc3\xb5jusid._NEWLINE_Heinrich Scheidemann esindas P\xc3\xb5hja-Saksa barokikoolkonda. Tema \xc3\xb5pilased olid tuntud organistid ja heliloojad Johann Adam Reincken, kes hiljem p\xc3\xa4rast \xc3\xb5petaja surma oli organistiks Hamburgi Katariina kirikus, ja Dietrich Buxtehude. Viimased kaks olid ka tuntud P\xc3\xb5hja-Saksa baroki esindajad.'